stanford-oval/wikipedia huggingface dataset:
จิวท่าย (วุยก๊ก)

ขุนพลของรัฐวุยก๊ก (เสียชีวิต ค.ศ. 261)
บทความนี้เกี่ยวกับจิวท่ายที่เป็นขุนพลของรัฐวุยก๊ก สำหรับจิวท่ายที่เป็นขุนพลของขุนศึกซุนกวนและรัฐง่อก๊ก ดูที่ จิวท่าย
| จิวท่าย (โจว ไท่) |
| --- | --- |
州泰

ขุนพลโจมตีอนารยชน (征虜將軍 เจิงหลู่เจียงจฺวิน)
ดำรงตำแหน่ง ค.ศ. ? (?) – ค.ศ. 261 (261)
กษัตริย์: โจฮวน
ข้าหลวงมณฑลอิจิ๋ว (豫州刺史 ยฺวี่โจวชื่อฉื่อ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจมอ
ข้าหลวงมณฑลกุนจิ๋ว (兖州刺史 เหยี่ยนโจวชื่อฉื่อ)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจมอ
เจ้าเมืองซินเสีย (新城太守 ซินเฉิงไท่โฉ่ว)
ดำรงตำแหน่ง ป. ค.ศ. 237 (237) – ค.ศ. ? (?)
กษัตริย์: โจฮอง
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 261
อาชีพ: ขุนพล
สมัญญานาม: จฺว้างโหว (壯侯)

จิวท่าย (เสียชีวิต ค.ศ. 261) มีชื่อในภาษาจีนกลางว่า โจว ไท่ (จีน: 州泰; พินอิน: Zhōu Tài) เป็นขุนพลของรัฐวุยก๊กในยุคสามก๊กของจีน
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ฝาน เสฺวียนหลิง (648). จิ้นชู.
ซือหม่า กวาง (1084). จือจื้อทงเจี้ยน.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
คาน

คาน อาจหมายถึง
คาน (กลศาสตร์) เครื่องมือที่มีจุดหมุน 1 จุด
คาน (โครงสร้าง) คานเป็นส่วนโครงสร้างที่ใช้รับน้ำหนักของตงหรือพื้น โดยถ่ายน้ำหนักต่อลงเสาหรือกำแพง สามารถใช้วัสุดได้หลายประเภทไม่ว่า คานไม้ คานคอนกรีต หรือคานเหล็ก
คานเรือ ไม้สำหรับรับแขวนเรือเมื่อไม่ได้ใช้ หรือซ่อม เรียกว่า "คานเรือ"
คาน (เครื่องเรือน) ไม้ส่วนที่ยึดเสาและรองตง
ไม้คาน ไม้สำหรับใช้รับน้ำหนักเพื่อหาบของ
คาธี ฟรีแมน

| --- | --- |

ข้อมูลส่วนบุคคล
ชื่อเต็ม: แคเธอรีน แอสตริด ซาโลเม ฟรีแมน
สัญชาติ: ออสเตรเลีย
เกิด:  (1973-02-16) 16 กุมภาพันธ์ ค.ศ. 1973 (51 ปี) สเลดพอยท์ แม็กเกย์ รัฐควีนส์แลนด์
กีฬา
ประเทศ: ออสเตรเลีย
กีฬา: วิ่ง
อำลาวงการ: ค.ศ. 2003
| เหรียญรางวัล> กรีฑาหญิง.ตัวแทนของ ประเทศออสเตรเลีย.กีฬาโอลิมปิก |
| --- | --- | --- |
|  |  ซิดนีย์ 2000 | 400ม. |
|  |  แอตแลนตา 1996 | 400ม. |
กรีฑาชิงแชมป์โลก
|  |  เอเธนส์ 1997 | 400ม. |
|  |  เซบิยา 1999 | 400ม. |
|  |  กอเทนเบิร์ก 1995 | 4 x 400ม. |
กีฬาเครือจักรภพ
|  |  ออกแลนด์ 1990 | 4 x 100ม. |
|  |  วิกตอเรีย 1994 | 200ม. |
|  |  วิกตอเรีย 1994 | 400ม. |
|  |  แมนเชสเตอร์ 2002 | 4 X 400ม. |
|  |  วิกตอเรีย 1994 | 4 x 100ม. |
คาธี ฟรีแมน หรือ แคเธอรีน แอสตริด ซาโลเม ฟรีแมน (16 กุมภาพันธ์ ค.ศ. 1973 — ) เป็นนักกีฬาวิ่งที่ได้เหรียญทองโอลิมปิกในปี 2000 และได้เหรียญเงินในโอลิมปิกปี 1996 ที่แอตแลนตา สหรัฐอเมริกา
ฉิน ฮุ่ย

ฉินฮุ่ย
ฉิน ฮุ่ย (จีนตัวย่อ: 秦桧; จีนตัวเต็ม: 秦檜; พินอิน: Qín Huì) หรือที่ภาษาจีนแต้จิ๋วออกเป็น ฉินไคว่ เป็นอัครมหาเสนาบดีในรัชสมัยจักรพรรดิซ่งเกาจงเป็นผู้ที่โลภมากในทรัพย์และมีความเหี้ยมโหดและเป็นผู้ที่ทำให้แม่ทัพงักฮุยพร้อมบุตรชายต้องถูกประหารชีวิต และเขายังขายแผ่นดินให้กับต่างชาติ โดยความโหดเหี้ยมของเขาทำให้ประชาชนนำแป้งมาปั้นติดกันและนำไปทอดจนเหลืองกรอบแล้วนำมากิน โดยการทำเช่นนี้เปรียบเหมือนกับการระบายความแค้นที่ฉิน ฮุ่ยกับภรรยาทำความอับอายให้แก่คนจีนโดยให้ชื่อว่า อิ่วจาก้วย คนไทยรู้จักขนมนี้เป็นอย่างดีว่า ปาท่องโก๋คนจีนภายหลังยังคงเคียดแค้นขุนนางชั่วทั้งหลายที่ร่วมกันทำให้แม่ทัพงักฮุยพร้อมบุตรชายต้องถูกประหารชีวิต  ภายหลังจึงทำรูปปั้นสองสามีภรรยาและพวกไว้หน้าศาล คุกเข่ารับการสาปแช่ง บ้างก็ถูกถ่มน้ำลายใส่จากชนรุ่นหลังจนถึงทุกวันนี้
คฤหาสน์ ส.สุภาวรรณ

| คฤหาสน์ ส> สุภาวรรณ |
| --- | --- |
เกิด: สุวิทย์ อยู่ชุมพล 22 พฤษภาคม พ.ศ. 2512 (55 ปี)
คฤหาสน์ ส.สุภาวรรณ หรือ สุวิทย์ อยู่ชุมพล เป็นอดีตนักมวยไทยที่มีชื่อเสียง
ประวัติ

นายสุวิทย์ อยู่ชุมพล เกิดเมื่อวันที่ 22 พฤษภาคม พ.ศ. 2512 ที่อำเภอพล จังหวัดขอนแก่น เริ่มชกมวยตั้งแต่ พ.ศ. 2531 ในชื่อ "เซียนน้อย ส.พลสมิง" ได้เงินค่าตัว 3,500 บาท ก่อนที่จะโด่งดังที่กรุงเทพมหานครในเวลาต่อมา โดยคฤหาสน์เป็นแชมป์ถึง 3 รุ่น เวทีลุมพินี คือ ฟลายเวท (112 ปอนด์) โดยการเอาชนะคะแนน "ไอ้เลือดเหล็ก" ไพโรจน์น้อย ส.สยามชัย มาได้, จูเนียร์แบนตั้มเวท (115 ปอนด์) และจูเนียร์เฟเธอร์เวท (122 ปอนด์)
โดยที่คฤหาสน์ เป็นนักมวยที่มีรูปร่างเล็ก เมื่อขึ้นชกจะเป็นฝ่ายเสียเปรียบเสมอ บางครั้งต้องต่อน้ำหนักให้แก่คู่ต่อสู้ และถึงขนาดเป็นแชมป์ในรุ่น 122 ปอนด์แล้ว แต่ก็มีรูปร่างและน้ำหนักน้อยกว่าแชมป์รุ่น 118 ปอนด์ หรือแบนตั้มเวท
คฤหาสน์ เป็นนักมวยประเภทจังหวะฝีมือ ชกมวยด้วยความเฉลียวฉลาดและสติปัญญา จนได้รับฉายาจากแฟนมวยว่า "ไอ้เซียน" หรือ "ยอดเซียน" หรือ "ยอดมวยอัจฉริยะ" เคยปะทะฝีมือกับนักมวยชื่อดังร่วมสมัยมาแล้วหลายคน เช่น โอเล่ห์ เกียรติวันเวย์, แก่นศักดิ์ ส.เพลินจิต, "แรมโบ้" พงษ์ศิริ พ.ร่วมฤดี, "ต๋วนเป๋" หนึ่งอุบล ศิษย์เลิศชัย, เรนโบว์ ส.พรานทะเล, วีระพล สหพรหม เป็นต้น จนได้รับการยกย่องว่าเป็นยอดนักมวยไทยที่เก่งที่สุดเมื่อเทียบน้ำหนักกันปอนด์ต่อปอนด์คนหนึ่ง
แหล่งข้อมูลอื่น

คลิปวีดีโอการชกกับ วีระพล สหพรหม เก็บถาวร 2008-04-15 ที่ เวย์แบ็กแมชชีน
คลิปวีดีโอการชกกับ แก่นศักดิ์ ส.เพลินจิต เก็บถาวร 2013-04-02 ที่ เวย์แบ็กแมชชีน
คฤหาสน์วิปลาส (เกมกระดาน)

| Mansions of Madness |
| --- | --- |
ผู้จัดทำ: Fantasy Flight Games (เจ้าของลิขสิทธิ์)   สยามบอร์ดเกมส์ และ มีนบุ๊กเกมส์ (ลิขสิทธิ์ในประเทศไทย)
วันที่ออกจำหน่าย: 2011; 13 ปีที่แล้ว (2011)
อายุของเกม: 2011 – 2016 (รุ่นที่หนึ่ง)   2016 – ปัจจุบัน (รุ่นที่สอง)
ประเภทของเกม: ร่วมมือกัน, ผจญภัย, สยองขวัญ, ลึกลับ
ภาษา: อังกฤษ, จีน, ฝรั่งเศส, เยอรมัน, อิตาลี, ญี่ปุ่น, โปแลนด์, โปรตุเกส, รัสเซีย, สเปน, เช็ก, เกาหลี, ไทย, ยูเครน
จำนวนผู้เล่น: 2 – 5 คน (รุ่นที่หนึ่ง)   1 – 5 คน (รุ่นที่สอง)
ระยะเวลาติดตั้ง: 10 นาที (โดยประมาณ)
ระยะเวลาเล่น: 2 – 3 ชั่วโมง (โดยประมาณ)
โอกาสสุ่ม: กลาง
ทักษะที่จำเป็น: การแก้ไขปัญหา, การร่วมมือกัน
เว็บไซต์: เว็บไซต์บอร์ดเกมอย่างเป็นทางการ   สยามบอร์ดเกมส์
คฤหาสน์วิปลาส หรือ Mansions of Madness เป็นเกมกลยุทธ์บนโต๊ะที่ออกแบบโดย คอรีย์ โคนีซกา และเผยแพร่โดย Fantasy Flight Games ในปี 2011 โดยเป็นเกมที่มีพื้นฐานมาจากนวนิยายของ เอช. พี. เลิฟคราฟท์ ซึ่งจะทำให้ผู้เล่นได้สัมผัสความสยอง และปริศนาในแบบเลิฟคราฟท์
ภายหลังจากรุ่นแรกได้ออกวางจำหน่ายมาเป็นเวลา 5 ปี พร้อมกับกล่องเสริม 2 กล่อง และเนื้อเรื่องเสริม 6 เรื่อง คฤหาสน์วิปลาส รุ่นแรก จึงปลดระวางและมีการออก คฤหาสน์วิปลาส รุ่นที่สอง มาทดแทน ในรุ่นที่สองนี้ออกแบบโดย นิกกี วาเลนส์ และใช้แอปพลิเคชันในการดำเนินเนื้อเรื่องของเกมแทนการใช้คน
ในปี 2021 คฤหาสน์วิปลาส ฉบับภาษาไทยได้ออกจำหน่ายเป็นคร้ังแรก โดยมีสยามบอร์ดเกมส์ และ มีนบุ๊กเกมส์ เป็นผู้ถือลิขสิทธิ์จัดจำหน่ายในประเทศไทย
รุ่นที่หนึ่ง

คฤหาสน์วิปลาส ในรุ่นแรกต้องมีผู้เล่นตั้งแต่ 2 – 5 คน โดยมีผู้เล่น 1 คน เป็นผู้ควบคุมเกม ซึ่งจะทำหน้าที่เล่าเนื้อเรื่องและเหตุการณ์ที่เกิดขึ้น และควบคุมการเดิน และการโจมตีของสัตว์ประหลาด ส่วนผู้เล่นคนอื่นจะรับบทเป็นนักสืบที่เข้ามาในบ้านผีสิงเพื่อทำการแก้ปริศนาที่เกิดขึ้น ในตอนต้นของเกม ผู้เล่นจะเลือกเนื้อเรื่องและติดตั้งแผนที่ตามที่กำหนด ผู้ควบคุมจะทำความเข้าใจกับกฎต่าง ๆ และจัดวางแผนที่ และอุปสรรคตามที่กำหนด หลังจากติดตั้งเกมแล้ว ผู้เล่นจะเริ่มต้นที่จุดเริ่มต้นที่กำหนดไว้ และหากมีตัวละครหลัก ผู้เล่นที่มีบทบาทเป็นตัวละครหลักจะได้เล่นก่อน หากไม่มี ผู้เล่นที่อายุน้อยที่สุดจะได้เล่นก่อน จากนั้นผู้เล่นแต่ละคนจะทำการสำรวจคฤหาสน์ร้างนี้ โดยแต่ละคนสามารถเคลื่อนที่ไปได้สองช่องและดำเนินการอย่างใดอย่างหนึ่ง และผู้เล่นแต่ละคนจะมีค่าสุขภาพและสติที่ลดลงเมื่อตัวละครที่ควบคุมได้รับบาดเจ็บหรือหวาดกลัว แต่ละครั้งที่ผู้เล่นได้รับความเสียหาย ผู้ควบคุมเกมอาจเล่นการ์ดบาดแผลซึ่งก่อให้เกิดการลงโทษเพิ่มเติมได้ ตัวอย่างเช่น ผู้เล่นอาจได้รับความเสียหายถึงขั้นขาหักและไม่สามารถเคลื่อนไหวได้เร็วเหมือนเมื่อก่อน หรือผู้เล่นอาจมีอาการกลัวความมืดหลังจากเผชิญกับความสยองเหนือธรรมชาติ ในระหว่างตาของผู้เล่น ผู้ควบคุมอาจเล่นการ์ดมิธอสเพื่อพยายามทำให้ตัวละครบาดเจ็บทางร่างกายหรือจิตใจ ทำให้เสื่อมเสียหรือทำลายสิ่งของ หรือมิฉะนั้นก็ปล่อยคืน
หลังจากผู้เล่นจบรอบ ผู้ควบคุมเกมจะมีปฏิกิริยาตอบสนอง และรวบรวมจุดคุกคามเท่ากับจำนวนผู้ตรวจสอบในแต่ละรอบ จุดคุกคามเป็นทรัพยากรที่จำเป็นสำหรับการใช้การ์ดความสามารถส่วนใหญ่ของผู้ควบคุมเกม
ผู้ควบคุมเกมจะรู้เป้าหมายตั้งแต่ต้นเกม ซึ่งจะถูกปิดบังไว้ไม่ให้ผู้เล่นคนอื่นรู้ จนกระทั่งใกล้จบเกมจึงจะเปิดเผย
รุ่นที่หนึ่ง > ส่วนเสริม

ในคฤหาสน์วิปลาส รุ่นแรก มีส่วนเสริมออกมาทั้งหมด 2 ตัว ได้แก่ Forbidden Alchemy ออกมาเมื่อปี 2011 และ Call of the Wild ออกมาเมื่อปี 2013 ทั้งสองส่วนเสริมออกแบบโดย คอรีย์ โคนีซกา
รุ่นที่หนึ่ง > เนื้อเรื่อง

"Season of the Witch" (2011)
"The Silver Tablet" (2011)
"Til Death Do Us Part" (2011)
"Return of the Reanimator" (2011) (ส่วนเสริม Forbidden Alchemy)
"Yellow Matter" (2011) (ส่วนเสริม Forbidden Alchemy)
"Lost in Time and Space" (2011) (ส่วนเสริม Forbidden Alchemy)
"House of Fears" (2012)
"The Yellow Sign" (2012)
"The Laboratory" (2013)
"A Cry for Help" (2013) (ส่วนเสริม Call of the Wild)
"The Stars Aligned" (2013) (ส่วนเสริม Call of the Wild)
"The Mind's Veil" (2013) (ส่วนเสริม Call of the Wild)
"'The Dunwich Horror" (2013) (ส่วนเสริม Call of the Wild)
"A Matter of Trust" (2013) (ส่วนเสริม Call of the Wild)
รุ่นที่สอง

คฤหาสน์วิปลาส รุ่นที่สอง ได้ออกวางจำหน่ายเมื่อ 4 กันยายน 2016 ซึ่งนอกเหนือจากการปรับเปลี่ยนเล็กน้อยแล้ว รูปแบบการเล่นยังคงคล้ายเดิมเพียงแต่จะเปลี่ยนผู้ควบคุมเกมจากคนมาเป็นแอปพลิเคชันแทน ซึ่งสามารถเปิดได้จากสตีมบนเครื่องแมคและพีซี ไอโอเอส และแอนดรอยด์ ซึ่งตัวแอพจะทำการควบคุมเกม สร้างแผนที่ ปล่อยสัตว์ประหลาด และสร้างปริศนาขึ้นมาแบบสุ่ม เพื่อสร้างความหลากหลายของตัวเกม และระดับความยากไปตามสถานการณ์ ซึ่งด้วยการที่แอพเป็นตัวควบคุมเกม ทำให้ในรุ่นนี้สามารถที่จะเล่นคนเดียวได้
และในรุ่นนี้ได้อนุญาตให้ผู้ที่มีตัวเกมรุ่นแรก สามารถนำตัวละคร แผ่นแผนที่ ตัวสัตว์ประหลาด มาร่วมเล่นได้เพื่อเพิ่มสถานการณ์ให้หลากหลายยิ่งขึ้น และหลังจากนั้นไม่นานตัวเกมก็ได้ออกคอลเลกชัน Recurring Nightmares และ Suppressed Memories สำหรับผู้ที่ไม่มีตัวเกมในรุ่นแรก
ตัวเกมมาพร้อมกับเนื้อเรื่อง 4 เรื่องที่มีความยาวและความยากแตกต่างกันออกไป และมีเนื้อเรื่อง DLC ที่ผู้เล่นสามารถซื้อเพื่อมาเล่นได้ และผู้เล่นคนใดที่มีเกมรุ่นแรก หรือมีคอลเลกชัน Recurring Nightmares และ Suppressed Memories จะสามารถเล่นเนื้อเรื่องเพิ่มเติมได้
รุ่นที่สอง > ฟิกเกอร์ แอนด์ไทล์ คอลเลกชันส์

ใน คฤหาสน์วิปลาส รุ่นที่สอง มาพร้อมกับชุดแปลงที่ช่วยให้ผู้ที่มีเกมรุ่นแรก และส่วนเสริมอย่างใดอย่างหนึ่งจากสองส่วนนี้สามารถใช้ตัวละคร สัตว์ประหลาด และชิ้นส่วนในขณะที่เล่นเนื้อเรื่องในรุ่นที่สองได้ ซึ่งผู้ใหม่ที่ไม่มีตัวเกมรุ่นแรก ไม่จำเป็นต้องมีก็ได้ แต่มีสำหรับเพื่อต้องการเพิ่มอรรถรสในการเล่น และเพิ่มความหลากหลายให้กับเกม แผนที่มากขึ้น และสัตว์ประหลาดมีหลากหลาย และมีตัวเลือกในการกระทำมากขึ้น อย่างไรก็ตาม เนื่องจากการผลิตเกมรุ่นแรกและส่วนเสริมได้หยุดลง Fantasy Flight Games จึงตัดสินใจบรรจุส่วนประกอบเกมเก่าเป็นคอลเลกชันฟิกเกอร์และไทล์ใหม่สองชุด และวางจำหน่ายพร้อมกัน สิ่งเหล่านี้ไม่ถือเป็นส่วนเสริมที่แท้จริง แต่เป็นการบรรจุส่วนประกอบรุ่นเก่าที่เลิกผลิตใหม่ ซึ่งอนุญาตให้ผู้เล่นใหม่เพิ่มลงในเกมรุ่นที่สองได้
คอลเลกชันฟิกเกอร์และไทล์ ออกมาเพียง 2 ชุดเท่านั้นคือ Recurring Nightmares Figure and Tile Collection ซึ่งประกอบด้วยตัวละคร สัตว์ประหลาด การ์ด และแผนที่จากคฤหาสน์วิปลาส รุ่นแรก และ Suppressed Memories Figure and Tile Collection ซึ่งประกอบด้วยตัวละคร สัตว์ประหลาด การ์ด และแผนที่จากส่วนเสริม Forbidden Alchemy และ Call of the Wild
รุ่นที่สอง > ส่วนเสริม

ไขประตูสู่วิวรณ์ (Beyond the Threshold)
ถนนลี้ลับแห่งอาร์คัม (Streets of Arkham)
วิหารลับแห่งสนธยา (Sanctum of Twilight)
Horrific Journeys
Path of the Serpent
รุ่นที่สอง > เนื้อเรื่อง

| เนื้อเรื่อง | ชื่อเนื้อเรื่องในภาษาไทย | ความยาก | เวลาการเล่น (นาที) | อุปกรณ์ที่ต้องใช้ |
| --- | --- | --- | --- | --- |
| "Cycle of Eternity" | "วัฏจักรนิรันดร์" | 2/5 | 60 – 90 | ตัวเกมพื้นฐาน |
| "Escape from Innsmouth" | "การหลบหนีจากเมืองอินน์สมัธ" | 4/5 | 90 – 150 | ตัวเกมพื้นฐาน |
| "Shattered Bonds" | "พันธะสัญญาที่แตกสลาย" | 5/5 | 120–180 | ตัวเกมพื้นฐาน |
| "Rising Tide" | "ทะเลคลั่ง" | 3/5 | 240 – 360 | ตัวเกมพื้นฐาน |
| "Dearly Departed" |  | 5/5 | 120 – 150 | คฤหาสน์วิปลาส รุ่นแรก หรือ คอลเลกชันฟิกเกอร์และไทล์ Recurring Nightmares |
| "Cult of Sentinel Hill" |  | 3/5 | 120 – 150 | ส่วนเสริม Call of the Wild หรือ คอลเลกชันฟิกเกอร์และไทล์ Suppressed Memories |
| "What Lies Within" |  | 4/5 | 120 – 150 | ตัวเกมพื้นฐาน + DLC (ซื้อ) |
| "Gates of Silverwood Manor" | "ประตูคฤหาสน์ซิลเวอร์วูด" | 4/5 | 120 – 180 | ส่วนเสริม ไขประตูสู่วิวรณ์ |
| "Vengeful Impulses" | "แรงพยาบาท" | 2/5 | 90 – 120 | ส่วนเสริม ไขประตูสู่วิวรณ์ |
| "Dark Reflections" |  | 3/5 | 180 – 240 | ตัวเกมพื้นฐาน + DLC (ซื้อ) |
| "Astral Alchemy" | "เล่นแร่แปรดวงดาว" | 4/5 | 90 – 120 | ส่วนเสริม ถนนลี้ลับแห่งอาร์คัม |
| "Gangs of Arkham" | "แก๊งแห่งอาร์คัม" | 3/5 | 180 – 240 | ส่วนเสริม ถนนลี้ลับแห่งอาร์คัม |
| "Ill-Fated Exhibit" | "นิทรรศการต้องสาป" | 5/5 | 120 – 180 | ส่วนเสริม ถนนลี้ลับแห่งอาร์คัม |
| "The Twilight Diadem" | "มงกุฎสนธยา" | 4/5 | 180 – 240 | ส่วนเสริม วิหารลับแห่งสนธยา |
| "Behind Closed Doors" | "หลังประตูปิดตาย" | 3/5 | 120–150 | ส่วนเสริม วิหารลับแห่งสนธยา |
| "Altered Fates" | "บิดเบือนโชคชะตา" | 3/5 | 90–120 | ตัวเกมพื้นฐาน + DLC (ซื้อ) |
| "Murder on the Stargazer Majestic" |  | 3/5 | 90–150 | ส่วนเสริม Horrific Journeys |
| "10:50 to Arkham" |  | 4/5 | 90–120 | ส่วนเสริม Horrific Journeys |
| "Hidden Depths" |  | 5/5 | 120–180 | ส่วนเสริม Horrific Journeys |
| "The Jungle Awakens" |  | 3/5 | 90-120 | ส่วนเสริม Path of the Serpent |
| "Into the Dark" |  | 4/5 | 150-180 | ส่วนเสริม Path of the Serpent |
| "Lost Temple of Yig" |  | 5/5 | 90-120 | ส่วนเสริม Path of the Serpent |
แหล่งอ้างอิง

↑  Zimmerman, Aaron; Anderson, Nate; Mendelsohn, Tom (8 December 2017). "Ars Technica's ultimate board game buyer's guide". Ars Technica. สืบค้นเมื่อ 12 November 2021.
↑  "Mansions of Madness: Forbidden Alchemy". BoardGameGeek. เก็บจากแหล่งเดิมเมื่อ 2017-08-30. สืบค้นเมื่อ 2017-07-23.
↑  Mansions of Madness: Call of the Wild expansion เก็บถาวร 2013-11-02 ที่ เวย์แบ็กแมชชีน
↑  BoardGameGeek เก็บถาวร 2017-02-09 ที่ เวย์แบ็กแมชชีน retrieved 12 February 2017
↑  Fantasy Flight Games เก็บถาวร 2017-02-13 ที่ เวย์แบ็กแมชชีน, retrieved 12 February 2017
1 2  "Learn About the Mansions of Madness Second Edition Conversion Kit". www.fantasyflightgames.com. เก็บจากแหล่งเดิมเมื่อ 2018-12-03. สืบค้นเมื่อ 2017-07-23.
↑  "Dearly Departed". Fantasy Flight Games. 26 August 2016.
↑  "Cult of Sentinel Hill". Fantasy Flight Games. 8 September 2016.
↑  "What Lies Within". Fantasy Flight Games. 21 December 2016.
↑  "Step Beyond the Threshold". Fantasy Flight Games. 12 January 2017.
↑  "Dark Reflections". Fantasy Flight Games. 4 August 2017.
↑  "Take to the Streets". Fantasy Flight Games. 9 November 2017.
↑  "Enter the Sanctum". Fantasy Flight Games. 19 April 2018.
↑  "Altered Fates". Fantasy Flight Games. 30 August 2018.
↑  "Horrific Journeys". Fantasy Flight Games. 2 July 2018.
↑  "Path of the Serpent". Fantasy Flight Games. 24 June 2019.
แหล่งข้อมูลอื่น

Mansions of Madness archived from the original at Fantasy Flight Games
Mansions of Madness at BoardGameGeek
Mansions of Madness, 2nd Edition at BoardGameGeek
แผนที่ในคฤหาสน์วิปลาส
คฤหาสน์คุณค่าแห่งอังกฤษ

คฤหาสน์คุณค่าแห่งอังกฤษ (ภาษาอังกฤษ: Treasure Houses of England) เป็นกลุ่มมรดกทางวัฒนธรรมที่ก่อตั้งราวต้นทศวรรษ 1970 โดยคฤหาสน์ระดับหนึ่งสิบหลังในประเทศอังกฤษที่ยังอยู่ในมือส่วนบุคคลโดยมีจุดประสงค์เพื่อการตลาดและเผยแพร่ชื่อเสียงของตนเองต่อนักท่องเที่ยว
ปัจจุบันสมาชิกในกลุ่มมีด้วยกัน 9 คฤหาสน์:
| ชื่อคฤหาสน์ | ชื่อภาษาอังกฤษ | เจ้าของ | สถาปนิก |
| --- | --- | --- | --- |
| วังบิวลี | Beaulieu Palace House | ดยุคแห่งมองตากิว (Duke of Montagu) |  |
| วังเบล็นไฮม์ | Blenheim Palace | ดยุคแห่งมาร์ลเบรอ (Duke of Marlborough) | จอห์น แวนบรูห์ |
| คฤหาสน์เบอร์ลีย์ | Burghley House | ตระกูลเซซิล (Cecil Family) |  |
| คฤหาสน์ฮาวเวิร์ดคาสเซิล | Castle Howard | เอิร์ลแห่งคาร์ไลลส์ (Earl of Carlisle) | จอห์น แวนบรูห์ |
| คฤหาสน์แช็ทสเวิร์ธ | Chatsworth House | ดยุคแห่งเดวอนเชอร์ (Duke of Devonshire) |  |
| คฤหาสน์แฮร์วูด | Harewood House | เอิร์ลแห่งแฮร์วูด (Earl of Harewood) |  |
| ปราสาทลีดส์ | Leeds Castle |  |  |
| ปราสาทวอริค | Warwick Castle | เอิร์ลแห่งวอริค (Earl of Warwick) |  |
| คฤหาสน์โวเบิร์นแอบบี | Woburn Abbey | ดยุคแห่งเบดฟอร์ด (Dukes of Bedford) | เฮนรี ฟลิทครอฟท์ และ เฮนรี ฮอลแลนด์ |
ดูเพิ่ม

คฤหาสน์ภูมิฐาน
แหล่งข้อมูลอื่น

เว็บไซต์ของคฤหาสน์คุณค่าแห่งอังกฤษ
| ด ค กรายชื่อคฤหาสน์คุณค่าแห่งอังกฤษ |
| --- | --- |
 วังบิวลี •   วังเบลนิม •  คฤหาสน์เบอร์ลีย์  •  คฤหาสน์ฮาวเวิร์ดคาสเซิล •  คฤหาสน์แช็ทสเวิร์ธ •  คฤหาสน์แฮร์วูด •  ปราสาทลีดส์ •  ปราสาทวอริค •  คฤหาสน์โวเบิร์นแอบบี
จาการ์ตาโมโนเรล

| จาการ์ตา อีโก ทรานสปอร์ต โมโนเรล  (เจอีที โมโนเรล)> ข้อมูลทั่วไป |
| --- | --- |
เจ้าของ: ดีเคไอ จาการ์ตา
ที่ตั้ง: จาการ์ตา  อินโดนีเซีย
ประเภท: รถไฟฟ้ารางเดี่ยว
จำนวนสาย: 2
จำนวนสถานี: 27
สำนักงานใหญ่: จาการ์ตาใต้, ดีเคไอ จาการ์ตา
เว็บไซต์: jakartamonorail.com
การให้บริการ
เริ่มให้บริการ: ไม่มีกำหนด
ผู้ดำเนินงาน: พีที จาการ์ตา โมโนเรล
จำนวนขบวน: รถไฟฟ้า 10-18 ขบวน
ข้อมูลทางเทคนิค
ระยะทาง: 29 กิโลเมตร (18 ไมล์)
เสารถไฟฟ้าที่ถูกทิ้งร้างไว้ในเดือนตุลาคม ค.ศ. 2008
จาการ์ตาโมโนเรล (อังกฤษ: Jakarta Monorail) เป็นสายรถไฟฟ้ารางเดี่ยวในอนาคตของกรุงจาการ์ตา ประเทศอินโดนีเซีย มีระยะทาง 29 กิโลเมตร (18 ไมล์) จำนวน 2 สาย ปัจจุบันอยู่ในระหว่างก่อสร้าง โครงการนี้ได้รับการฟื้นฟูในเดือนกุมภาพันธ์ ค.ศ. 2013 แต่จริง ๆ โครงการนี้ได้เริ่มต้นในปี ค.ศ. 2004 และได้ยกเลิกไปแล้วครั้งหนึ่งในปี ค.ศ. 2008 เนื่องจากปัญหาด้านการเงิน
โครงการนี้ดำเนินงานโดยบริษัทเอกชน พีที จาการ์ตา โมโนเรล การเจาะเสาเข็มเริ่มในวันที่ 16 ตุลาคม ค.ศ. 2013 นอกจากนี้ยังมีโครงการรถไฟฟ้าโมโนเรลระหว่างเมือง ระยะทาง 39 km (24 mi) เชื่อมต่อระหว่างย่านชานเมืองตะวันตก-ตะวันออกอีกด้วย
ณ ปัจจุบัน โครงการจาการ์ตาโมโนเรลได้ถูกละทิ้งไปแล้ว โดยถูกเปลี่ยนมาเป็นโครงการเครือข่ายรถรางเบา (Jakarta LRT) แทน ซึ่งคาดว่าจะแล้วเสร็จภายในปี 2018 หรือต้นปี 2019 และมีระยะทางเริ่มต้น 42 กิโลเมตร โดยีโครงการจะขยายให้มีความยาวรวมไม่น้อยกว่า 130 กิโลเมตร เพื่อให้เชื่อมต่อกับเครือข่ายของรถไฟฟ้าชานเมืองที่มีอยู่แล้วในกรุงจาการ์ตา
ดูเพิ่ม

รายชื่อระบบรถไฟฟ้าโมโนเรล
แหล่งข้อมูลอื่น

เว็บไซต์อย่างเป็นทางการ[ลิงก์เสีย]
ของวิเศษในอาณาจักรแห่งกาลเวลา

บ้าน เป็นอาณาจักรแห่งเวทมนตร์ ย่อมมีของวิเศษใช้กันอยู่ทั่วไปภายในบ้าน แต่ละเขตแดนภายในบ้านมีของวิเศษชนิดที่แตกต่างกันออกไปตามความจำเป็นในการใช้สอย
อาวุธ > กุญแจ

กุญแจเป็นเครื่องมือของคณะผู้ดูแลสำหรับใช้ปกครองบ้าน ดูเพิ่มที่ กุญแจ
อาวุธ > ฉมวกของลูกทะเล

ฉมวกของลูกทะเลเป็นอาวุธที่ทรงพลังชิ้นหนึ่ง มีความยาวถึงเก้าฟุต มหาสถาปนิกสร้างมันจากแสงจันทร์ของนาร์วาฬภายใต้แสงเหนือของทะเลอาร์กติก เพื่อเป็นของขวัญครบรอบอายุหนึ่งศตวรรษของลูกทะเล ฉมวกของเขามีคุณสมบัติคล้ายกุญแจ ตัวมันเรืองแสงตลอดความยาวของมัน สลับกับความมืดและสว่างอย่างน่าประหลาด มีรูตรงด้ามจับที่ไม่มีเชือกร้อย พลังของมีผลข้างเคียง คือสามารถทำให้ผู้รู้ตายหรือเด็กของคนเป่าปี่ที่อยู่ใกล้ๆ เจ็บปวดกระดูกและฟันเป็นอย่างมาก มันจะมาหาเมื่อผู้ใช้ต้องการความช่วยเหลือแม้จะต้องการใช้มันหรือไม่ก็ตาม ลูกทะเลเคยให้อาเธอร์ใช้ชั่วคราวขณะเตรียมนำฮิลีออสออกจากดวงอาทิตย์
อาวุธ > ปี่ของคนเป่าปี่

ปี่ของคนเป่าปี่เป็นปี่ไม้เรียบๆ ให้เสียงแหลมสูงรัวเหมือนเสียงฟลุตและเสียงปลาวาฬร้องเพลง เป็นอาวุธที่สามารถสะกดหรือควบคุมเด็กของคนเป่าปี่ได้ คนเป่าปี่ยังสามารถใช้มันสร้างบันไดไม่ควรเป็นได้เช่นเดียวกับกุญแจ ขอบเขตอำนาจของปี่ยังไม่เป็นที่ทราบแน่ชัด คุณหญิงพรีมัสคาดเดาว่าคนเป่าปี่อาจใช้มันได้จากอาณาจักรชั้นที่สอง และไม่จำเป็นต้องอยู่ใกล้พอที่เสียงปี่จะดังไปถึงเหยื่อ
อาวุธ > อาวุธอื่นๆ

ดาบไฟเชิงสถาปัตย์ของยามเที่ยง เป็นดาบที่มีใบดาบเป็นเปลวไฟสีแดงเข้ม สามารถทำให้สิ่งที่โดนฟาดฟันลุกเป็นไฟได้ ยามเที่ยงใช้มันในการตามล่าอาเธอร์ในห้องสมุดโรงเรียน และต่อสู้กับย่ำค่ำผู้เป็นน้องชายในห้องด้านหน้าของวันจันทร์
ดาบแสงจันทร์แข็งของย่ำค่ำ ทำจากแสงจันทร์แข็ง ใบดาบคือความมืด ประดับด้วยประกายของดวงดาว
ดาบของคุณวันจันทร์ เป็นดาบไฟสีดำ บางเฉียบและว่องไว
ปืนไอน้ำของผู้คุม มีลักษณะคล้ายปืนคาบศิลาลำใหญ่คล้ายปืนของโจรสลัดและโจรปล้นนักเดินทาง มีสายโยงกับเครื่องจักรไอน้ำบนหลังของผู้คุม มันสามารถฆ่าผู้รู้ตายได้ แต่สำหรับพลเมืองก็เป็นเพียงการโดนลวกทำให้ผิวหนังปวดแสบปวดร้อนแสนทรมาน
ปืนใหญ่ไอน้ำ เป็นอาวุธที่ใช้ยิงไอน้ำพิสัยไกล ใช้ยิงใส่ผู้บุกรุกที่พยายามจะเจาะกระจกพีระมิดเข้าไปในหอสมบัติของอังคารเคร่ง
ฉมวกของย่ำรุ่งวันพุธ เป็นฉมวกสีแดงลุกโชน แต่ไม่มีผลข้างเคียงเหมือนฉมวกของลูกทะเล
หอกเรืองแสง อาวุธของทหารนิทลิ่งใหม่ สามารถทำให้เป้าหมายลุกไหม้ได้ ในศุกร์รัตติกาล อูแกมใช้มันละลายหิมะเบิกทาง
มีดสั้นผิวกระจก เป็นอาวุธที่พลเมืองในสถานที่ปลีกวิเวกของวันศุกร์ใช้ในการสังหารต้นไม้ปีศาจที่หลุดเข้ามา
ร่ม เป็นทั้งอุปกรณ์กันฝนและอาวุธของนัทเวทในบ้านเบื้องบน สามารถปล่อยพลังได้หลายรูปแบบ เช่น ถ่านคุแดง เปลวไฟ ฯลฯ
อาวุธ > อาวุธในกองทัพแห่งบ้าน

ดาบป่าเถื่อน (savage-sword) หนึ่งในอาวุธมาตรฐานของกองพัน ทำในผืนดินไกล ใบดาบเป็นแสงดาวแข็งตัว ด้ามดาบทำจากอำพันเสริมแรงดึงดูดและเคลือบสุญญะเสริมเวทเล็กน้อย อีกทั้งยังมีใบมีดที่หมุนได้เมื่อบิดด้ามอีกด้วย ลอกแบบมาจากอาวุธของกองพันโรมันบนโลก
หอกเสริมพลัง (power-spear) เป็นหอกเวทมนตร์ ปลายโลหะส่องประกาย มันสามารถทำให้เครื่องแบบทหารติดไฟและลุกไหม้ได้ถ้าไม่ระวัง
ดาบโค้งฟ้าผ่า (lightning-charged tulwar)
โล่กันธนู (arrow shield) สูงแปดฟุต เรียกอีกอย่างว่าพาวิส
ปืนยาวกระสุนสุญญะ (Nothing-powder pistol)
ขวานศึกกลไกนาฬิกา (clockwork-action pole-axe)
ปืนคาบศิลาดินปืนสุญญะ (Nothing-powder musket)
ทวนระเบิด (explosive pike)
ธนูสายกล้ามเนื้อ (muscle-fibre longbow)
ของวิเศษขอความช่วยเหลือ > แผนที่

แผนที่มีชื่อเต็มว่า แผนที่บ้านและส่วนแวดล้อมฉบับสัมบูรณ์ (Compleat Atlas of the House and Immediate Environs) รูปลักษณ์ภายนอกคือสมุดเล่มเล็กๆ ขนาดเท่าฝ่ามือหุ้มด้วยผ้าสีเขียว มันสามารถตอบคำถามทุกอย่างได้แก่ผู้ใช้ มันมีความแข็งแรงมาก ไม่สามารถเปิดออกได้ด้วยการเปิดหน้ากระดาษ ฉีก หรือทำลาย มันจะเปิดออกเอง เมื่อผู้ใช้ตั้งคำถาม โดยต้องมีเวทมนตร์หรือกุญแจถึงจะเปิดได้ เมื่อมันเปิดออกจะขยายขนาดใหญ่มากประมาณนิตยสาร มันหายไปหลังจากนางหายสาบสูญ โดยตกอยู่ในมือของคุณวันจันทร์ มันไม่สามารถถูกทำลายโดยสุญญะได้ ถ้าทำหายมันจะกลับไปอยู่บนมือของเจ้าของเอง หรือไปยังที่อยู่ของมันในห้องกลางวันของวันจันทร์ มันไม่ชอบอากาศสกปรกของผืนดินไกล บางครั้งมันก็สามารถให้คำตอบโดยที่ไม่ต้องเปิดได้ตามที่ผู้ใช้สั่ง เช่น บอกทิศ เป็นต้น
แผนที่สามารถพาผู้ใช้หนีจากอันตรายได้ โดยมันได้พาอาเธอร์หนีจากสเกาเชอร์ โดยสนีซเซอร์เป็นผู้ขอร้องให้มันทำโดยใช้เวทมนตร์
แผนที่ มีการทำงานคล้ายกับ เข็มทิศทองคำ ในวรรณกรรมชุด ธุลีปริศนา
ของวิเศษขอความช่วยเหลือ > เหรียญมิตรภาพของลูกทะเล

มันเป็นแผ่นกลมๆ ทำจากกระดูกวาฬ ด้านหนึ่งสลักเป็นรูปดวงดาวเล็กๆ อีกด้านเป็นรูปเรือของชาวไวกิ้ง มีรูเล็กๆ ไว้สำหรับห้อยสายหนัง ลูกทะเลมอบมันแก่อาเธอร์เพื่อเป็นเครื่องหมายมิตรภาพและสามารถขอความช่วยเหลือเขาได้ทุกเมื่อ มันทำให้เขารอดจากการถูกโยนลงจากเรือมอธเพราะเขาเป็นสหายของลูกทะเล ลูกทะเลน่าจะคาดการณ์ไว้ว่ามันอาจมีประโยชน์เมื่ออาเธอร์จะทำการครอบครองทะเลกั้นอาณาเขต อย่างไรก็ตามการขอความช่วยเหลือจากมันไม่มีประสิทธิภาพมากนัก เพราะลูกทะเลมาช่วยเหลือช้ามาก